el el el el el el el el el el el el el el el el el el el el el el en el ru el el el el el it el el el el el el it el it el en fr el el el el el it el fr fr el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el
Ο Θανάσης (Σούλης) Κίνλεϊ (1928-2004) ήταν Έλληνας διεθνής ποδοσφαιριστής που αγωνιζόταν ως αμυντικός και μετέπειτα προπονητής. Η καταγωγή του ήταν από τη Μεγάλη Βρετανία (ο παππούς του ήταν Άγγλος που εγκαταστάθηκε μόνιμα στην Ελλάδα).
6 Μαΐου 2004 (76 ετών)
* Οι συμμετοχές και τα γκολ στις προηγούμενες ομάδες υπολογίζονται μόνο για τα εγχώρια πρωταθλήματα.
Ο Σούλης Κίνλεϊ γεννήθηκε το 1928 στην Αθήνα και αργότερα, λόγω της εργασίας του πατέρα του μετακόμισε με την οικογένειά του στον Πειραιά και συγκεκριμένα στη Νίκαια, όπου και ξεκίνησε το ποδόσφαιρο παίζοντας στις αλάνες και κατόπιν με τη σχολική ποδοσφαιρική ομάδα του Γυμνασίου Νίκαιας, στην ομάδα της οποίας συνυπήρξε μεταξύ άλλων με τον Νίκο Λεκατσά.
Γρήγορα διακρίθηκε για τις ποδοσφαιρικές του ικανότητες και το 1943, στην ηλικία των 15 ετών, εντάχθηκε στις μικρές ομάδες των υποδομών της Προοδευτικής και 2 χρόνια αργότερα το 1945, προωθήθηκε στην πρώτη ομάδα, ξεκινώντας επίσημα την ποδοσφαιρική του σταδιοδρομία.[1] Το 1951 μεταγράφηκε στον Ολυμπιακό.[2] Στην ομάδα του Πειραιά παρέμεινε μέχρι το 1959 όταν και σταμάτησε οριστικά το ποδόσφαιρο, έχοντας προλάβει να συμμετάσχει σε 2 αγώνες της περιόδου 1959-60, πρώτη χρονιά της Α΄ Εθνικής Κατηγορίας.
Χρίστηκε 7 φορές διεθνής με την εθνική Ελλάδας κατά το διάστημα μεταξύ 1952-1957.[3] Υπήρξε επίσης διεθνής με την εθνική Ενόπλων.
Με το τέλος της ποδοσφαιρικής του σταδιοδρομίας ακολούθησε την προπονητική και αρχικά εργάστηκε στους Ατρόμητο Πειραιώς,[4] Βύζαντα Μεγάρων, Προοδευτική, Α.Ο. Αιγάλεω και Ολυμπιακό, με τον οποίο κατέκτησε το κύπελλο Ελλάδος της περιόδου 1967-68.[5] Στη συνέχεια εργάστηκε στους ΟΦΗ,[6] ΑΕΛ,[7] Καλαμάτα,[8][9] Ολυμπιακό Βόλου,[10] Φ.Σ. Κοζάνης,[11] Πέλοπα Κιάτου, Ιωνικό Νίκαιας,[12] Γ.Σ. Καλλιθέα, Πιερικό,[13] εκ νέου στην Προοδευτική κ.α.
Απεβίωσε την Πέμπτη 6 Μαΐου 2004 και η κηδεία του έγινε στο Γ' Νεκροταφείο Αθηνών στη Νίκαια.[14][15]
6 πρωταθλήματα Ελλάδας: 1954, 1955, 1956, 1957, 1958 και 1959
6 κύπελλα Ελλάδας: 1953, 1954, 1957, 1958, 1959 και 1960
7 πρωταθλήματα ΕΠΣ Πειραιώς: 1953, 1954, 1955, 1956, 1957, 1958 και 1959
↑ "ΣΟΥΛΗΣ ΚΙΝΛΕΫ: το λιοντάρι... της αμύνης", εφ. Αθλητική Ηχώ, 10 Δεκεμβρίου 1954, σελ. 1, 3 (ψηφ. σελ. 243, 245)
↑ Για Θυμήσου..., tanea.gr
↑ Για Θυμήσου..., tanea.gr
↑ "Ο ΑΤΡΟΜΗΤΟΣ ΠΕΙΡΑΙΩΣ ΑΡΧΙΖΕΙ ΤΑΣ ΠΡΟΠΟΝΗΣΕΙΣ", εφ. Τα Νέα, 7/8/1962, σελ. 7
↑ εφ. Αθλητική Ηχώ, 20/9/1970, σελ. 6
↑ "Πρεμιέρα του ΟΦΗ με τον Σούλη", εφ. Αθλητική Ηχώ, 13/8/1971, σελ. 6
↑ εφ. Αθλητική Ηχώ, 3/8/1972, σελ. 3
↑ "Ο Σούλης αναλαμβάνει τεχνικός στην Καλαμάτα", εφ. Αθλητική Ηχώ, 12/2/1975, σελ. 8
↑ "Ο Σούλης ανέλαβε την Καλαμάτα", εφ. Αθλητική Ηχώ, 14/2/1975, σελ. 7
↑ "Ο Θ. Σούλης ανέλαβε τον Βόλο που παίζει με την Καρδίτσα", εφ. Αθλητική Ηχώ, 19/2/1977, σελ. 6
↑ "Ο Θ. ΣΟΥΛΗΣ ΠΡΟΠΟΝΗΤΗΣ ΣΤΗΝ ΚΟΖΑΝΗ", εφ. Αθλητική Ηχώ, 28/7/1979, σελ. 6
↑ "Ο Σούλης στον Ιωνικό", εφ. Αθλητική Ηχώ, 7/11/1980, σελ. 6
↑ Προπονητές που πέρασαν από τον Πιερικό Αρχειοθετήθηκε 2016-10-07 στο Wayback Machine., pierikos.info
↑ "Οι άνθρωποι της Προοδευτικής θέλησαν χθες να εκφράσουν τα θερμά τους συλληπητήρια στους οικείους του παλιού ποδοσφαιριστή και προπονητή της ομάδας Θανάση Σούλη που απεβίωσε την Πέμπτη. Στην κηδεία του που έγινε χθες το απόγευμα στο Γ' Νεκροταφείο Νίκαιας παρευρήθηκαν μέλη της διοίκησης με επικεφαλής τον μεγαλομέτοχο Γιάννη Καρρά. Την οδύνη τους για το θάνατο του παλιού διεθνή άσσου εξέφρασαν και οι βετεράνοι της Προοδευτικής.", εφ. Αθλητική Ηχώ, 8/5/2004, σελ. 18
↑ "Μέσα σε κλίμα βαθιάς συγκίνησης, ο Ολυμπιακός αλλά και το ελληνικό ποδόσφαιρο γενικότερα αποχαιρέτησαν σήμερα στις 5 το απόγευμα από το Γ' Νεκροταφείο Νίκαιας, τον Θανάση Σούλη (Κίνλεϊ), που ως κεντρικός αμυντικός τη δεκαετία του '50 έγραψε τη δική του ιστορία στο σύλλογο και στην εθνική ομάδα. Πέρα των άλλων, ήταν βασικότατο στέλεχος της ομάδας, που από το 1954 έως το 1960 κατέκτησε τα έξι συνεχόμενα Πρωταθλήματα και τα τρία συνεχόμενα νταμπλ. Ο Σούλης πρόσφερε και ως προπονητής τις υπηρεσίες του στον Ολυμπιακό. Ήταν βοηθός του Ούγγρου τεχνικού Μάρτιν Μπούκοβι και όταν αυτός αποχώρησε στα μέσα τις περιόδου 1967-68, ανέλαβε τη θέση του και οδήγησε την ομάδα στην κατάκτηση του Κυπέλλου.", εφ. Αθλητική Ηχώ, 8/5/2005, σελ. 14
Οι θρυλικές εποχές 1953-1959 1996-2003 οι πρωταγωνιστές, Ελληνικά γράμματα, Αθήνα 2003 ISBN 960-406-582-3